Foorumi - 7. kauden ensimmäinen Vain elämää -albumi julkaistiin tänään - Amusa Kulttuuritori
7. kauden ensimmäinen Vain elämää -albumi julkaistiin tänään
Ennakkoon kultaa striimannut Vain elämää kausi 7 – ensimmäinen kattaus sisältää 21 kappaletta.
Cheekin, Jari Sillanpään, Sannin, Toni Wirtasen, Jenni Vartiaisen, Juha Tapion ja Kaija Koon tekemät upeat versiot ovat saavuttaneet huippusuosion ja vallanneet striimauspalveluiden listat.
Jenni Vartiaisen versio Keinu -kappaleesta ja Cheekin versio Sinä ansaitset kultaa -biisistä nousivat suoraan peräkkäisinä viikkoina Spotifyn top 50 -listan ykkössijalle ja tällä hetkellä listalla on 13 Vain elämää -biisiä. Albumilta löytyy kaikki ohjelmassa kuullut kappaleet Tonin päivän lounaaseen asti. Vain elämää kausi 7 – toinen kattaus julkaistaan 20.10.2017.
Hirvensalmen tuttuihin Satulinna -maisemiin tänä syksynä palannut Vain elämää -ohjelma on otettu jälleen avosylin vastaan. Ohjelma on tällä kaudella tavoittanut parhaimmillaan 1 230 000 ihmistä.
Vain elämää Live -konsertit järjestetään Hartwall Arenalla 29. ja 30.12.2017. Ensimmäisen konsertin liput tulivat myyntiin tiistaina ja halli myytiin lähes täyteen. Suuren kysynnän vuoksi konsertteja järjestetään kaksi ja lisäkonsertin liput tulivat myyntiin tänään klo 9.
Vain elämää kausi 7 – ensimmäinen kattaus -biisilista:
1. SANNI – Timantit on ikuisia
2. Toni Wirtanen – Fiiliksissä
3. Kaija Koo – Syypää sun hymyyn
4. Juha Tapio – Sinuhe
5. Jenni Vartiainen – Keinu
6. Jari Sillanpää – Parempi mies
7. Kaija Koo – Tanssii kuin John Travolta
8. Jenni Vartiainen – Oot täydellinen
9. Cheek – Sinä ansaitset kultaa
10. SANNI – Malagaan
11. Toni Wirtanen – Rakkaudella
12. Juha Tapio – Suurempaa
13. Jari Sillanpää – Dementia
14. Kaija Koo – Että mitähän vittua
15. Toni Wirtanen – Soita mua
16. Juha Tapio – Oo se kuin oot
17. Cheek – Vahinko
18. Jenni Vartiainen – Trampoliini
19. Juha Tapio – Koneeseen kadonnut
20. SANNI – Ravistettava ennen käyttöä
21. Jari Sillanpää – Sun kohdalla